የኢትዮጵያ የስደተኞች አያያዘ ተደነቀ
 – ኢትዮጵያ ስደተኞችን ተቀብላ የምታደርገው ሰብዓዊ እርዳታ በእጅጉ የሚደነቅ መሆኑን የአሜሪካ የስነ ህዝብ ፣ የስደተኞችና የፍልሰት ጉዳዮች ቢሮ ምክትል ሚኒስትር ተናገሩ ።ሚኒስትሩ አኒ ሪቻርድ በጋንቤላ ክልል የስደተኛ መጠለያ ጣቢያዎችን ተዘዋውረው በጎበኹበት ወቅት ነው ይህንን ያሉት ።በአሁኑ ወቅት በደቡብ ሱዳን በተፈጠረው ግጭት ተፈናቅለው የኢትዮጵያን ድንበር  አቋርጠው እየመጡ ላሉት ስደተኞች የኢትዮጵያ መንግስትና ህዝብ አስፈላጊውን ድጋፍና ጥበቃ እያደረገ እንደሆነ በመስክ ጉብኝታቸው ማረጋገጥ መቻላቸውን ተናግረዋል።ከአሁን በፊትም በትግራይ ክልል ስደተኞች መጠለያ ጣቢያ ባደረጉት ተመሳሳይ ጉብኝት ከኤርትራ ተፈናቀለው ለሚመጡ ስድተኞች ተመሳሳይ ድጋፍና ጥበቃ እየተደረገ መሆኑን ተመልክቻለሁ ብለዋል።ኢትዮጵያ ድንበሯ ለስደተኞች ክፍት መሆኑንያነሱት ሚኒስትሩ የሀገሪቱ መንግስትና ህዝብ ለስደተኞቹ እያደረገ ላለው ከፍተኛ ድጋፍም ምስጋና አቅርበዋል።በደቡብ ሱዳን በተፈጠረ ግጭት ቀደም ሲል የነበሩትን ጨምሮ ወደ ጋምቤላ ክልል የገቡ የስደተኞች ቁጥር ከ200 ሺህ በላይ መድረሱን የስደትና ከስደት ተመላሾች ጉዳይ አስታውቋል ። (ኢዜአ)